joelniklaus/EU_Wikipedias huggingface dataset:
Avotiņkalns

Avotiņkalns ir pilskalns Aizkraukles novada Klintaines pagastā. Mūsdienās atrodas Pļaviņu ūdenskrātuves labajā krastā  pie Auzānu mājām mežu apaugušā un grūti pieejamā kalnainā vietā. Savu nosaukumu pilskalns ieguvis no avota pie Avotiņu mājām, kuru vieta tagad atrodas Pļaviņu HES ūdenskrātuves dibenā. Pēc pilskalnā atrastajām bezripas keramikas lauskām uzskata, ka Avotiņkalns kā pilskalns izmantots vidējā un vēlajā dzelzs laikmetā.

Raksturojums 
Pilskalns ierīkots ZR-DA virzienā orientētā kalnā, kas Z pusē paceļas 42 m., bet DR pusē 10-18 m. augstumā. Kalna kaupres šaurākais un lēzenākais dienvidaustrumu gals pārrakts ar trīs grāvjiem, starp kuriem uzbērti divi ap 2 m augsti vaļņi. Kalns stipri sapostīts ar Pirmā pasaules kara ierakumiem, no kuriem īpaši cietuši vaļņi un grāvji. Kā pilskalna plakumā, tā arī grāvju un vaļņu rajonā un kaupres turpinājumā aiz pārrakumiem konstatējams intensīvs, melns kultūrslānis.
Pirmās ziņas par pilskalnu sniedzis K. von Lēviss of Menārs 1900. gadā. 
1930. gadā savas Vidzemes pilskalnu apsekošanas ekspedīcijas laikā pilskalnu apsekoja un uzmērīja E. Brastiņš.
Arheologs Ē. Mugurēvičs pēc atsevišķiem pilskalnā atrastiem savrupatradumiem pilskalna apdzīvotības sākumu attiecināja uz 7. - 8. gs. un izteica hipotēzi, ka pilskalna ierīkošana un apdzīvotība saistāma ar seno latgaļu ienākšanu šajā novadā.
Arheologs J. Urtāns pilskalna apdzīvotību attiecināja uz m.ē. 1. gadu tūkstoša otro pusi un m.ē. 2. gadu tūkstoša sākumu.

Foto galerija

Atsauces

Ārējās saites 

 www.latvijas-pilskalni.lv

Pilskalni Vidzemē
Klintaines pagasts
Zoločiva

Zoločiva () ir rajona nozīmes pilsēta Ukrainas rietumos, Ļvivas apgabalā Zoločivas rajona centrs. 

Pilsētā labi saglabājusies 17. gadsimtā celtā Sobesku dzimtas pils (no 1872. līdz 1953. gadam pils izmantota kā cietums). 

5,5 kilometrus uz ziemeļiem no pilsētas atrodas kosmisko sakaru centrs.

Vēsture
Rakstos pirmoreiz minēta 1424. gadā. Ietilpa Žečpospoļitā. Pēc Polijas pirmās dalīšanas 1772. gadā pilsēta iekļāvās Austrijas impērijā. 

Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Zoločivu ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Zoločiva iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā. 1985. gada 3. maijā debesīs pie pilsētas sadūrās pasažieru lidmašīna Tallina - Kišiņeva un kara transporta lidmašīna no Ļvivas uz Maskavu. Gāja bojā 94 cilvēki.

Cilvēki

Zoločivā dzimuši:

Roalds Hofmans (Roald Hoffmann, 1937) - amerikāņu ķīmiķis, Nobela prēmijas laureāts 
Andrijs Husins (Андрій Леонідович Гусін, 1972) - futbolists
Naftali Hercs Imbers (נפתלי הרץ אימבר, 1856-1909) - ebreju dzejnieks, Izraēlas himnas vārdu autors
Vīdžī (Weegee, 1899-1968) - amerikāņu fotogrāfs
Ihors Vovčančins (Ігор Ярославович Вовчанчин, 1973) - MMA sportists

Ārējās saites
Hodoriva

Hodoriva () ir rajona nozīmes pilsēta Ukrainas rietumos, Ļvivas apgabalā Židačivas rajonā. Dzelzceļa mezgls.

Vēsture
Rakstos pirmoreiz minēta 1394. gadā. Ietilpa Žečpospoļitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pirmā pasaules kara laikā Hodorivā no 1916. gada 15. novembra līdz 1917. gada 4. augustam atradās Vācijas Dienvidu armijas štābs. Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Hodorivu ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Hodorivu iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā.

Ārējās saites
Baalšemtovs

Baalšemtovs (, dzimis  kā Izraēls ben Eliezers (), miris ) bija Ukrainā dzimis rabīns, mistiķis un ebreju garīgais vadītājs, hasīdisma pamatlicējs. 

Baalšemtova dzīves fakti ir saauguši ar dažādām leģendām. Dzimis Podolijas ciematā. 1703. gadā Baalšemtovs kļuva par bāreni. 1710. gadā beidza ebreju skolu — hederu un sāka strādāt par melamedu. 1716. gadā apprecējās, drīz kļuva par atraitni un sāka klejot pa Galīcijas pilsētiņām. 1727. gadā apprecējās otrreiz. No 1734. gada kļuva pazīstams kā cadiks. Ap 1740. gadu apmetās Medžibižas miestā, kur sludinādams nodzīvoja līdz mūža beigām, tur arī apglabāts.

Ārējās saites 
 
 Baalšemtova fonds 

1698. gadā dzimušie
1760. gadā mirušie
Rabīni
Reliģiskie līderi
Židačiva

Židačiva () ir rajona nozīmes pilsēta Ukrainas rietumos, Ļvivas apgabalā Židačivas rajona centrs pie Strijas upes.

Vēsture
Rakstos pirmoreiz minēta 1164. gadā. Attīstījās kā sāls tirdzniecības centrs. Ietilpa Žečpospoļitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara Židačiva tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Židačivu ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Židačiva iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā. 1951. gadā pilsētā sāka darbu celulozes kombināts.

Ārējās saites
Kārlis Radeks

Kārlis Radeks (, , ; dzimis  kā Karols Zobelzons (), miris ) bija Ukrainā dzimis ebreju izcelsmes poļu/vācu/padomju komunistiskās kustības darbinieks, žurnālists.

Dzimis Ļvovā. Bērnību un jaunību pavadīja Tarnovā, kur beidza ģimnāziju. Studēja vēsturi Krakovas Universitātē.

1902. gadā iestājās Polijas Sociālistiskajā partijā, no 1904. gada — Polijas Karalistes un Lietuvas Sociāldemokrātijas biedrs. 1905. gada revolūcijas laikā darbojās Varšavā. No 1907. gada — Leipcigā, kur iestājās Vācijas Sociāldemokrātiskajā partijā.

Pēc Pirmā pasaules kara sākuma devās uz Šveici, kur satuvinājās ar Ļeņinu. 1917. gadā kopā ar Ļeņinu bija vilcienā, kas pēc Februāra revolūcijas caur Vāciju devās uz Krieviju. Netika ielaists Krievijā, kā KSDSP darbojās Stokholmā.

Ieradies Krievijā pēc Oktobra revolūcijas, kļuva par VCIK ārzemju daļas darbinieku. Piedalījās Brestļitovskas miera līguma sarunās. No 1919. līdz 1924. gadam — boļševiku partijas CK loceklis. No 1920. līdz 1924. gadam — Kominterna Izpildkomitejas loceklis. No 1923. gada — viens no Ļeva Trocka atbalstītājiem. 1927. gadā uz četriem gadiem izsūtīts uz Krasnojarsku. 1936. gadā arestēts. 1937. gadā — notiesāts uz desmit gadiem ieslodzījumā. Pēc oficiālās versijas — cietumā citu ieslodzīto nogalināts. 1988. gadā reabilitēts.

Ārējās saites 

1885. gadā dzimušie
1939. gadā mirušie
Ļvivā dzimušie
Dubļani

Dubļani () ir rajona nozīmes pilsēta Ukrainas rietumos, Ļvivas apgabala Žovkvas rajonā, Ļvovas ziemeļu pievārtē. Pazīstama kā 1856. gadā dibinātās Ļvivas Nacionālās agrārās universitātes mājvieta.

Vēsture
Rakstos pirmoreiz minēti 1468. gadā. 1856. gadā šeit tika nodibināta lauksaimniecības skola. Pēc Pirmā pasaules kara Dubļani tika iekļauti jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, Dubļanos ienāca padomju karaspēks. Pēc Otrā pasaules kara Dubļani iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā.

Cilvēki
Starp pasaules kariem Dubļanu augstskolā mācījās Stepans Bandera (Степан Андрійович Бандера, 1909-1956).

Ārējās saites 

Ļvovas Nacionālā agrārā universitāte ,
Seborga

Seborga vai oficiāli Seborgas Firstiste () ir mikronācija, kas atrodas Itālijas ziemeļaustrumu daļā, netālu no Francijas robežas. Tās teritorija ietver vienīgi Seborgas pilsētu. Oficiāli Seborgas hercogiste ir Itālijas daļa.

Valsts ir dibināta 954. gadā, bet Itālijas apvienošanas rezultātā iekļauta tās sastāvā. Kā mikronācija tā tika atkal dibināta 1963. gadā.

Mikronācijas
Misūri (upe)

Misūri () ir upe Amerikas Savienotajās Valstīs, kas sākas Klinšu kalnos, kur kopā satek trīs upes (Džefersona, Galatina un Medisona). Tā ietek Misisipi upē. Traucoties pa klintīm, tā rauj sev līdzi daudz smilšu un dubļu, tāpēc tiek dēvēta par "duļķaino upi".

Atsauces

Ārējās saites 

ASV upes
Karaļa Džordža sala

Karaļa Džordža sala (, ) vai 25. maija sala (; Argentīnas avotos) ir lielāka Dienvidšetlendas salu arhipelāga sala Antarktikā. Izvietojusies arhipelāga vidusdaļā starp Brensfīlda šaurumu dienvidos un Dreika šaurumu ziemeļos. Faildsa šaurums to atdala no Nelsona salas dienvidrietumos. Ap 90% salas teritorijas klāj ledus. Piekrastē vairākas nelielas saliņas, no kurām viena — Pengvina — ir aktīvs vulkāns.

Vēsture 
Salu atklāja un tās ziemeļu krastu aptuveni nokartēja britu jūrasbraucējs Viljams Smits 1819. gada 16. oktobrī. Nosaukta par godu tā laika Lielbritānijas karalim Džordžam III. 

Salas dienvidu krasta līčus intensīvi izmantoja kā roņu, bet vēlāk arī vaļu mednieku bāzes. Pie salas austrumos esošā Melvila raga atrodas Livonijas klints (Livonia Rock, ), kas tā nosaukta par piemiņu angļu buriniekam Livonia (pētīja salas roņu medību vietas 1821.–1822. gadā).
Admiralitātes līcī 1906. gadā tika ierīkota vaļu mednieku bāze, kas darbojās līdz Lielajai depresijai, kad pieprasījums pēc vaļu produktiem apsīka un medības kļuva komerciāli neizdevīgas.

Polārstacijas 

Pirmo polārstaciju — Bāzi G — Karaļa Džordža salā 1947. gada 18. janvārī ierīkoja Apvienotās Karalistes Folklenda Salu Teritorijas dienests. Tā nepārtraukti funkcionēja līdz 1961. gadam, kad tika slēgta, bet 1984. gadā tās vietā tika uzbūvēta Brazīlijas polārstacija Komandanteferrasa. Mūsdienās salā darbojas 11 valstu 13 polārstacijas, no kurām 11 funkcionē cauru gadu. Vēl divas vasaras stacijas (Baljve un Hulioripamonti) izvietojušās nelielajā Ārdlija salā Maksvela līcī.

Atsauces

Ārējās saites 
 Steffen Vogt. Towards an Antarctic Spatial Data Infrastructure
 Human activity on King George Island

 
Dienvidšetlendas salas
Antarktīdas salas
Britu Antarktiskā teritorija
Argentīnas Antarktīda
Čīles Antarktiskā teritorija
Rava-Ruska

Rava-Ruska () ir rajona nozīmes pilsēta Ukrainas rietumos, Ļvivas apgabalā Žovkvas rajonā. Netālu no pilsētas - robežpunkts ar Poliju.

Vēsture
Rakstos pirmoreiz minēta 1455. gadā. Ietilpa Žečpospoļitā. 1698. gada augustā šeit tikās Krievijas cars Pēteris I un Polijas karalis Augusts II Stiprais, lai vienotos par sadarbību pret Zviedriju. Tikšanās noveda pie Preobraženskas līguma parakstīšanas 1699. gadā, un Ziemeļu kara sākuma. Savukārt 1704. gadā šeit tikās Zviedrijas karalis Kārlis XII un Polijas karalis Staņislavs Leščiņskis, lai koordinētu cīņu pret Krieviju. Pēc Polijas pirmās dalīšanas 1772. gadā pilsēta iekļāvās Austrijas impērijā.

Sākoties Pirmajam pasaules karam, no 1914. gada 3. septembra līdz 11. septembrim ap pilsētu notika Ravas-Ruskas kauja, kurā Krievijas karaspēks sakāva Austroungārijas spēkus. Pēc Pirmā pasaules kara Rava-Ruska tika iekļauta jaunizveidotajā Polijas valstī. Šeit darbojās robežsargu skola (Centralna Szkola Straży Granicznej). Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Ravu-Rusku ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Rava-Ruska iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā.

Ārējās saites
Žovkva

Žovkva () ir rajona nozīmes pilsēta Ukrainas rietumos, Ļvivas apgabalā Žovkvas rajona centrs. Žovkvas centra apbūve ir pilsētbūvniecības piemineklis. Cēsu sadraudzības pilsēta.

Vēsture
Pilsēta dibināta 1594. gadā, kā Žečpospoļitas magnāta Staņislava Žolkeviča privātā apdzīvotā vieta. Līdzīgi kā Zamosca, projektēta renesanses stilā. 17. gadsimtā Žovkva bija karaļa Jana III Sobeska rezidences pilsēta, kā arī mākslas un kultūras centrs. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara Žovkva tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Žovkvu ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Žovkva iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā. Starp 1951. un 1992. gadu pilsētas nosaukums bija Ņesterova ().

Cilvēki
17. gadsimtā Žovkva bija Polijas karaļa Jana III Sobeska rezidences pilsēta. Pirmā pasaules kara laikā 1914. gada 8. septembrī pie Žovkvas krita Krievijas kara lidotājs Pjotrs Ņesterovs (Пётр Николаевич Нестеров, 1887-1914).

Ārējās saites 

Virtuālā Žovkva
Karolīnu salas

Karolīnu salas () ir vulkānisku un koraļļu salu arhipelāgs Klusā okeāna ziemeļrietumos. Arhipelāgā izvietojušās divas valstis — Mikronēzijas Federatīvās Valstis, kas aizņem arhipelāga lielāko daļu, un Palau arhipelāga rietumos. Arhipelāgā ietilpst vairāk kā 900 salu, bet tikai neliela daļa no tām ir apdzīvotas. Salas apdzīvo vairākas mikronēziešu tautas.

Vēsture 
Arhipelāgu, sākot no tā rietumiem, pirms apmēram trīs—četriem tūkstošiem gadu apdzīvoja ieceļotāji no Filipīnām. Pirmie eiropieši salās ieradās 16. gadsimta 20. gados un piešķīra tām dažādus nosaukumus. 1686. gadā Fransisko de Leskano Japas salu pasludināja par Spānijas īpašumu un pārdēvēja to, kā arī Palau salas rietumos un citas salas un atolus uz austrumiem līdz Gilberta salām par Karolīnu salām par godu Spānijas karalim Karlosam II. 1732. gadā salās ieradās pirmie spāņu misionāri, bet tikai 1875. gadā arhipelāgs administratīvi tiek iekļauts kādā Spānijas valdījumā — Spānijas Austrumindijā. 1886. gadā tiek dibināta pirmā spāņu kolonija Santjago de la Asensjona (mūsdienu Kolonja) Ponpejas salā.

Pēc spāņu-amerikāņu kara Spānija bija spiesta salas par 17 miljoniem vācu zelta marku pārdot Vācijai, kas tās kopā ar Marianas un Māršala salām iekļāva Vācu Jaungvinejas kolonijā. 1914. gadā salas ieņēma Japāna, kas 1920. gadā ieguva Nāciju Līgas mandātu salu pārvaldīšanai. Pēc 2. pasaules kara arhipelāgs kļuva par ASV Klusā okeāna salu aizbildniecības teritorijas daļu. 1986. gadā neatkarību ieguva Mikronēzijas Federatīvās Valstis, kurās apvienojās bijušās aizbildniecības teritorijas Japas, Čūkas un Ponpejas distrikti, bet 1994. gadā — Palau.

Atsauces 

Klusā okeāna salas
Mikronēzija
Arhipelāgi
Kreituse

Kreituse var būt:
 Ilga Kreituse (1952) — latviešu politiķe;
 Līva Kreituse (1987) — latviešu politiķe.

Uzvārdi
Trafalgaras laukums

Trafalgaras laukums () ir laukums centrālajā Londonā, Anglijā. Laukuma ziemeļu pusē atrodas Anglijas Nacionālā galerija, bet austrumos Svētā Martina baznīca. Laukums sastāv no centrālās daļas ar celiņiem uz trīs pusēm, un terasi uz ziemeļiem, priekšā Nacionālajai galerijai. Tās centrā ir strūklaka un Nelsona kolonna, pie kuras pamata ir izvietotas četras bronzas lauvas. Nosaukums laukumam ir cēlies no Trafalgaras kaujas, kas norisinājās 1805. gadā un kuru laikā briti uzvarēja Napoleonu Bonapartu.

Laukums tiek izmantots politiskām demonstrācijām, sporta pasākumiem un sabiedriskiem pasākumiem, kā Jaunais gads, Ziemassvētki. Laukumā ir uzņemtas arī filmas, kā Doctor Who, Casino Royale (1967) un Avengers (1960). 2011. gada 7. jūlijā laukumā notika pasaules pirmizrāde Harija Potera sērijas pēdējai filmai "Harijs Poters un Nāves dāvesti: Otrā daļa".

Ārējās saites 

Celtnes un būves Londonā
Laukumi Lielbritānijā
Douru

Douru () jeb Dvero () ir upe Pireneju pussalas ziemeļos, Spānijā un Portugālē. Sākas Sorijas pilsētā, Ibērijas kalnos. Veckastīlijas plakankalnē tek pa 30—40 m šauru gultni 200—500 m dziļā kanjonā. Palos līmenis paceļas par 15—20 m. Ietek Atlantijas okeānā pie Portu. Upi izmanto apūdeņošanai, kuģošanai un enerģētikā. Dažas no hidroelektrostacijām ir Aldeadavilas HES (718 MW) un Pikotes HES (216 MW).

Pietekas 
 Adaha,
 Esla,
 Pisverga,
 Tormesa.

Ārējās saites

Spānijas upes
Portugāles upes
Douru
NAVTEQ

NAVTEQ bija ASV uzņēmums, kas nodarbojās ar ģeogrāfiskās informācijas sistēmu (ĢIS) un navigācijas programmatūras pakalpojumiem. Dibināts 1985. gadā. Kopš 2008. gada Nokia sastāvā.

Uzņēmums piegādāja karšu pakalpojumus GPS ierīču ražotājiem Garmin, Lowrance, NDrive, kā arī internetā bāzētas sistēmas Yahoo! Maps, Bing Maps, Nokia Maps un MapQuest. Tāpat XM Satellite Radio un Sirius Satellite Radio izmantoja NAVTEQ datus, lai rādītu satiksmes informāciju navigācijas ierīcēs.

Lielākie NAVTEQ konkurenti bija Google un Nīderlandes uzņēmums Tele Atlas.

Vēsture 
1985. gadā Barry Karlin un Galen Collins dibināja uzņēmumu Marlin & Collins, Inc., lai izstrādātu navigācijas programmatūru. Uzņēmums saņēma finansējumu, lai digitalizētu Sanfrancisko apkārtni. 1987. gadā izlaists pirmais produkts DriverGuide, kas bija datorizēts kiosks īres mašīnu aģentūrās un viesnīcās, kuros varēja izdrukāt plānotā maršruta lapas.

1980. gadu beigās uzņēmums pārdēvēts par Navigation Technologies Corporation.
1990. gados uzņēmums mainīja biznesa modeli, licencējot kartes, lai tas varētu izmantot citi aparatūras izstrādātāji.
1990. gadu sakumā uzņēmumu nopirka Philips Electronics un investēja gandrīz 600 miljonu USD, lai veidotu datubāzi automašīnu ierīcēm.

2004. gadā uzņēmums kļuva publisks un tā akcijas februārī sāka kotēt Ņujorkas fondu biržā. Jaunais nosaukums NAVTEQ.
2007. gadā iegādāts satiksmes informētājs Traffic.com.
2007. gadā NAVTEQ iegādājās ASV tūrisma kartogrāfijas uzņēmumu The Map Network.

2007. gada 1. oktobrī Somijas mobilo telefonu ražotājs Nokia paziņoja, ka vēlas iegādāties NAVTEQ par 8,1 miljardiem USD. Eiropas Komisija 2008. gada jūlijā atļāva šo darījumu. NAVTEQ Nokia sastāvā turpināja darboties kā neatkarīgs uzņēmums. NAVTEQ pakalpojumi iekļauti Nokia zīmolā Ovi Maps (tagad HERE).
2008. gada 20. novembrī paziņots, ka NAVTEQ iegadāsies Vācijas satiksmes pakalpojumu uzņēmumu T-Traffic Systems GmbH; darījums pabeigts 2009. gada janvārī.

2009. gada novembrī 2 gadus agrāk Nokia iegādātais mobilās tirgzinības uzņēmums Enpocket iekļauts NAVTEQ un pārdēvēts par NAVTEQ Media Solutions.
2009. gadā nopirkts mobilās tirgzinības uzņēmums Acuity Mobile.
2010. gada decembrī NAVTEQ iegādājās uzņēmumu Kalifornijā bāzētu Trapster, kas interneta vietnē un mobilajās ierīcēs rāda informāciju par policistiem, fotoradatiem, infrasarkanajām kamerām, sastrēgumiem un citiem brīdinājumiem  uz ceļiem.

2011. gadaā Nokia paziņoja, ka NAVTEQ tiks pilnībā iekļauts Nokia struktūrā. Uz NAVTEQ un Devices & Services nodaļas bāzes izveidota  biznesa grupa Nokia Location & Commerce.

Atsauces

Ārējās saites 
 NAVTEQ Maps vietne
 Traffic Pulse vietne

ASV bijušie uzņēmumi
Nokia bijušie meitas un asociatīvie uzņēmumi
Ģeogrāfiskās informācijas sistēmas
Ņujorkas fondu biržā agrāk kotētie uzņēmumi
Husta

Husta () ir apgabala nozīmes pilsēta Ukrainas galējos rietumos, Aizkarpatu apgabalā pie Rikas ietekas Tisā.

Vēsture

Pilsēta veidojās ap 1090. gadā Ungārijas karaļa Lāslo I uzcelto pili, nodrošinot aizsardzību pret kumāniem. Pils tika nopostīta mongoļu iebrukuma laikā, tomēr 1318. gadā atjaunota. 1329. gadā pirmoreiz rakstos minēta Husta jau kā pilsēta.

1458. gadā karalis Māķāšs Huņadi Hustas pilī ieslodzīja savu dumpīgo tēvoci Mihāju Silāģi (Szilágyi Mihály). 1514. gadā pili ieņēma Ģerģa Dožas nemiernieki. Pēc Ungārijas sakāves Mohāčas kaujā, 1526. gadā Husta tika iekļauta Transilvānijas sastāvā. 1703. gada 17. augustā Hustu ieņēma Ferenca II Rākoci nemiernieki un Hustā tika deklarēta Transilvānijas neatkarībā.

Pēc Pirmā pasaules kara 1918. gada novembrī tika pasludināta Rietumukrainas Tautas Republika, tomēr 1919. gadā Hustu ieņēma Rumānijas karaspēks, un Trianonas līgums to iekļāva Čehoslovākijas sastāvā. Pēc 1938. gada Pirmajām Vīnes arbitrāžām reģiona lielākās pilsētas - Užhoroda un Mukačeve tika iekļautas Ungārijā, un par autonomās Karpatu Ukrainas () centru kļuva Husta. 1939. gada 15. martā Hustā tika deklarēta neatkarīgā  Karpatu Ukrainas valsts, tomēr nākamajā dienā pilsētā ienāca ungāru spēki. Otrā pasaules kara laikā (no 1939. līdz 1944. gadam) Husta bija Ungārijas sastāvā. 1944. gada 24. oktobrī to ieņēma Sarkanā armija. Pēc Otrā pasaules kara Piekarpatu Rutēnija (Підкарпатьска Русь) tika atdalīta no Čehoslovākijas, un izveidots Aizkarpatu apgabals Ukrainas PSR sastāvā. No 1991. gada - neatkarīgās Ukrainas pilsēta.

Ārējās saites 

Aizkarpatu apgabala administratīvais iedalījums
Visockis

Visockis (; sieviešu dzimtē Visocka (Wysocka)) ir poļu cilmes uzvārds. Cilvēki ar šo uzvārdu:

 Juris Visockis (1943) — latviešu uzņēmējs un politiķis;
 Juris Visockis (1954) — latviešu basketbolists, uzņēmējs un grāmatizdevējs;
 Vladimirs Visockis (1938—1980) — krievu-padomju aktieris un dziedātājs.

Poļu uzvārdi
Anni Frīzingere-Postma

Anni Frīzingere-Postma (Anni Friesinger-Postma; dzimusi Anna Kristīne Frīzingere () ) ir bijusī vācu ātrslidotāja.

Frīzingere ir piedalījusies četrās ziemas olimpiskajās spēlēs (, , , ). 1998. gadā Nagano izcīnījusi bronzu 3000 m distancē, pēc četriem gadiem Soltleiksitijā guva savu vienīgo uzvaru Olimpiskajās spēlēs individuālajās distancēs (1500 m). 2006. gadā Turīnā un 2010. gadā Vankūverā izcīnīja zeltu komandu stafetē, vēl Turīnā izcīnīja bronzas medaļu 1000 m distancē.

Pasaules čempionātos kopumā ir izcīnījusi 16 zelta, 12 sudraba un 2 bronzas medaļas. Pasaules čempionātos daudzcīņā Frīzingere ir viena no veiksmīgākajām sportistēm sacensību vēsturē, izcīnīdama trīs zelta medaļas un pa vienai sudraba un bronzas medaļai. Pasaules čempionātos sprinta daudzcīņā ir izcīnījusi vienu zelta un divas sudraba medaļas. Pasaules čempionātos atsevišķās distancēs vāciete ir medaļām bagātākā sportiste gan starp sievietēm, gan vīriešiem — ir izcīnījusi 22 medaļas, no kurām 12 ir zelta, 9 sudraba un 1 bronzas.

Veiksmīgi startējusi arī Pasaules kausa izcīņas sacensībās, izcīnījusi 59 uzvaras. Divas reizes triumfēja 1000 m distances kopvērtējumā (2006, 2008), četras reizes 1500 m distancē (2001, 2002, 2004, 2006), kā arī vienu uzvaru guvusi 3000/5000 m distancē (2002).

Viņas tēvs vācietis Georgs Frīzingers un māte poliete Janīna Korovička arī bijuši slidotāji (māte arī piedalījusies Olimpiskajās spēlēs), arī brālis Jans ir ātrslidotājs, māsa agrāk nodarbojusies ar ātrslidošanu. 2009. gadā apprecējusies ar nīderlandiešu ātrslidotāju Idu Postmu.

Ārējās saites 

  , 

1977. gadā dzimušie
Bavārijā dzimušie
Vācijas ātrslidotāji
Ātrslidotāji 1998. gada ziemas olimpiskajās spēlēs
Ātrslidotāji 2002. gada ziemas olimpiskajās spēlēs
Ātrslidotāji 2006. gada ziemas olimpiskajās spēlēs
Ātrslidotāji 2010. gada ziemas olimpiskajās spēlēs
Olimpiskās zelta medaļas ieguvēji
Olimpiskās bronzas medaļas ieguvēji
Olimpiskie sudraba medaļnieki ātrslidošanā
Olimpiskie bronzas medaļnieki ātrslidošanā
Džeks Lemons

Džons Ūlers "Džeks" Lemons III (; dzimis , miris ) bija amerikāņu aktieris un mūziķis.

Viņš filmējās vairāk nekā 60 filmās, tai skaitā "Džezā tikai meitenes", "Dzīvoklis", Mister Roberts, Days of Wine and Roses, The Great Race, Irma la Douce, The Odd Couple, Save the Tiger, The Out-of-Towners, The China Syndrome, Missing, Glengarry Glen Ross, Grumpy Old Men un Grumpier Old Men.

Lemons astoņas reizes ticis nominēts Amerikas Kinoakadēmijas balvai, no kurām divas balvas ir ieguvis — vienu par lomu filmā Mister Roberts kā labākais aktieris otrā plāna lomā, savukārt par lomu filmā Save the Tiger saņēmis Kinoakadēmijas balvu kā labākais aktieris galvenajā lomā. Tāpat saņēmis Kannu kinofestivāla labākā aktiera balvu par lomu filmā Missing. Vēl aktieris saņēmis vairākas citas balvas, tai skaitā Zelta globusa balvu, BAFTA kino balvu un Primetime Emmy balvu.

Dienējis ASV Jūras kara flotē (1945–1946). Pēc dienesta pabeidzis Hārvarda Universitāti militāro zinību jomā (1947). Apguvis aktiermākslu teātra studijā HB Studio Ņujorkā. Lemons bija arī mūziķis, spēlēja klavieres kopš 14 gadu vecuma.

Miris 2001. gadā 76 gadu vecumā no vēža.

Atsauces

Ārējās saites 

1925. gadā dzimušie
Masačūsetsā dzimušie
2001. gadā mirušie
Amerikāņu kinoaktieri
Kinoakadēmijas balvas ieguvēji aktieri
Zelta globusa balvas ieguvēji
BAFTA kino balvas ieguvēji (cilvēki)
Emmy balvas ieguvēji
Marks Savārs

Marks Savārs (; dzimis 1977. gada 17. jūlijā) ir kanādiešu hokejists, centra uzbrucējs. Pašlaik (2015) pārstāv Nacionālās hokeja līgas kluba Floridas "Panthers" sastāvā. Dažādu savainojumu dēļ Savārs gan nav aizvadījis nevienu spēli kopš 2011. gada.

Spēlētāja karjera 
Pēc vairākām Ontārio hokeja līgas kluba Ošavas "Generals" rindās aizvadītām sezonām, profesionāļa karjeru Savārs uzsāka 1997.—98. gada sezonā, kad aizvadīja 28 spēles NHL kluba Ņujorkas "Rangers" sastāvā. Pēc 1998.—99. gada sezonas uzbrucējs tika aizmainīts uz Kalgari "Flames" vienību. Nākamajās sezonās Savārs turpināja kļūt arvien rezultatīvāks, 2000.—01. gada sezonu noslēdzot kā otrs "Flames" rezultatīvākais spēlētājs aiz Džeroma Iginlas.

2002.—03. gada sezonas pirmajā pusē Savārs tika aizmainīts uz Atlantas "Thrashers" rindām. "Thrashers" sastāvā uzbrucējs spēlēja vienā maiņā ar Iļju Kovalčuku un Deniju Hītliju, kļūstot par vienu no komandas rezultatīvākajiem spēlētājiem. 2005.—06. gada sezonu noslēdzot ar 97 punktiem 82 spēlēs, Savārs bija devītais visas līgas rezultatīvākais spēlētājs.

2006. gada vasarā uzbrucējs kļuva par brīvo aģentu, noslēdzot līgumu ar Bostonas "Bruins" rindām, nākamās trīs sezonas noslēdzot kā komandas rezultatīvākais spēlētājs. 2010.—11. gada sezonā traumas dēļ Savārs laukumā devās vien 25 spēlēs, taču kopā ar komandu izcīnīja Stenlija kausu.

2011. gada 23. janvārī Savārs guva smadzeņu satricinājumu, kura dēļ izlaida visu 2011.—12. gada sezonu. 2015. gada vasarā, joprojām neaizvadījis nevienu spēli kopš savainojuma gūšanas, tika aizmainīts uz Floridas "Panthers".

Ārējās saites 

1977. gadā dzimušie
Kanādas hokejisti
Ņujorkas "Rangers" spēlētāji
Kalgari "Flames" spēlētāji
Atlantas "Thrashers" spēlētāji
Bostonas "Bruins" spēlētāji
Stenlija kausa ieguvēji
Ontārio dzimušie
Lainas salas

Lainas salas () vai Centrālās Polinēzijas Sporādas ir vairāk kā 2000 km gara koraļļu salu un atolu virkne Klusā okeāna centrālajā daļā. Sastāv no astoņiem atoliem, trim atsevišķām salām un diviem pārplūstošiem koraļļu rifiem. Lielākā daļa salu ietilpst Kiribati valsts sastāvā, bet Džērvisa sala, Palmiras atols un Kingmana rifs pieder ASV kā neinkorporēta teritorija. Apdzīvoti ir tikai Kirisimasi (pasaulē pēc sauszemes platības lielākais atols), Tabuaeranas un Terainas atoli. Salas izvietojušās abpus ekvatoram, no kura angliskā nosaukuma (The Line) cēlies salu grupas nosaukums.

Kā pirmo no Lainas salām 1777. gada 24. decembrī Džeimss Kuks atklāja Kirisimasi. 19. gadsimta 50. gados saskaņā ar Gvano salu aktu ASV visas arhipelāga salas pasludināja par savu īpašumu, bet Lielbritānija lielāko daļu no tām apstrīdēja. 1888. gadā Lielbritānija anektēja Kirisimasi un Tabuaeranas atolus Kluso okeānu šķērsojošas telegrāfa līnijas izbūvei. 1950. un 1960. gados Kirisimasi un Moldena salas tuvumā Lielbritānija un ASV izmēģināja atomieročus. Kopš 1979. gada britu īpašumā bijušās salas ir Kiribati valsts sastāvā.

Atsauces

Ārējās saites 
 Line Islands

Klusā okeāna salas
ASV salas
Kiribati
 
Arhipelāgi
Samoa salas

Samoa salas () ir vulkānisku salu arhipelāgs Polinēzijā, Klusā okeāna centrālajā daļā. Divas lielākās rietumu salas aizņem neatkarīgā Samoa valsts, arhipelāga austrumdaļu — ASV teritorija Amerikāņu Samoa.

Arheoloģiskie izrakumi liecina, ka cilvēki salās apmetušies ap 1050. gadu p.m.ē. Pirmais no eiropiešiem salas 1722. gadā atklāja holandiešu jūrasbraucējs Jakobs Rogevēns un nosauca tās par Boumana salām () par godu ekspedīcijas kuģa Thienhoven kapteinim Kornelisam Boumanam (Cornelis Bouman). 1768. gadā salas apmeklēja franču jūrasbraucējs Luī Antuāns de Bugenvils un nodēvēja tās par Jūrasbraucēju salām (). 1889. gadā Samoa kļuva par ASV, Lielbritānijas un Vācijas kondomīniju, 1899. gadā sadalīta starp ASV (austrumdaļa) un Vāciju (rietumdaļa). 1914. gadā Vācijas valdījumu ieņēma Jaunzēlande un 1920. gadā ieguva Nāciju Līgas mandātu salu pārvaldei. 1962. gadā Samoa rietumdaļa ieguva neatkarību kā Rietumsamoa.

Atsauces 

Klusā okeāna salas
 
Arhipelāgi
Sūzana Sarandona

Sūzana Ebigeila Tomelina (; dzimusi ), plašāk pazīstama kā Sūzana Sarandona (Susan Sarandon), ir amerikāņu aktrise, kā arī sociālā on politiskā aktīviste.

Absolvējusi ASV Katolisko universitāti (The Catholic University of America), pēc tam uzsākusi aktrises karjeru. Ir filmējusies tādās filmās kā "Rokija Horora šausmu šovs" (1975), "Telma un Luīze" (1991), "Mironis nāk" (1995),  "Dārgie pīšļi (2009).

Par lomu filmā "Mironis nāk" Sarandona saņēma Amerikas Kinoakadēmijas balvu kā labākā aktrise (vēl ir tikusi nominēta šajā kategorijā par lomām filmās Atlantic City (1980), "Telma un Luīze", Lorenzo's Oil (1992) un "Klients" (1994). Vēl aktrise saņēma BAFTA kino balvu kā labākā aktrise par lomu filmā "Klients", kā arī tikusi nominēta septiņām Zelta globusa balvām par lomām dažādās filmās.

Ārējās saites 

 

1946. gadā dzimušie
Ņujorkā dzimušie
Amerikāņu kinoaktrises
Kinoakadēmijas balvas ieguvējas aktrises
BAFTA kino balvas ieguvēji (cilvēki)
Zāra Filipsa

Zāra Anne Elizabete Tindala (; dzimusi ), plašāk pazīstama kā Zāra Filipsa (Zara Phillips) ir Lielbritānijas karalienes Elizabetes II un prinča Filipa vecākā mazmeita. Guvusi panākumus jāšanas sportā, izcīnījusi sudraba medaļu 2012. gada vasaras olimpiskās spēlēs jāšanā.

Viņa ir vienīgā princeses Annas un viņas pirmā vīra Marka Filipsa meita un otrs bērns. Filipsa ir 20. persona Lielbritānijas monarhijas mantošanas līnijā. Ir precējusies ar bijušo angļu regbistu Marku Tindalu.

2006. gada Pasaules čempionātā Āhenē, Vācijā, izcīnīja zeltu individuālajā trīscīņā, savukārt komandu sacensībās izcīnīja sudrabu. Trīs zelta medaļas izcīnījusi Eiropas čempionātos. 2012. gadā Lielbritānijas komandas sastāvā startēja , kur komandu trīscīņā izcīnīja sudraba medaļu (medaļu apbalvošanas ceremonijā viņai pasniedza viņas māte Anna). 2006. gadā tikusi atzīta par BBC gada sporta personību (arī viņas māte 1971. gadā saņēma šo apbalvojumu). Arī abi viņas vecāki ir startējuši olimpiskajās spēlēs jāšanas sacensībās — māte startēja , savukārt tēvs  (zelts) un  (sudrabs).

Atsauces

Ārējās saites 

 2012. gada Olimpisko spēļu profils 

1981. gadā dzimušie
Londonā dzimušie
Vindzoru dinastija
Lielbritānijas jātnieki
2012. gada vasaras olimpisko spēļu dalībnieki
Olimpiskās sudraba medaļas ieguvēji
Olimpiskie sudraba medaļnieki jāšanā
Nairo Kintana

Nairo Aleksandrs Kintana Rohass (; dzimis ) ir profesionāls Kolumbijas šosejas riteņbraucējs, šobrīd bez komandas. Kintana uzvarējis 2014. gada Giro d'Italia un 2016. gada Vuelta a España kopvērtējumā. Viņa spēcīgā puse ir braukšana kalnos, kur nozīmīgu lomu spēlē viņa vieglā miesasbūve.

Karjera

Karjeras sākums 
Kintana karjeru sāka Kolumbijas komandā Boyacá es para Vivirla. 2010. gadā viņš Café de Colombia — Colombia es Pasión komandas sastāvā uzvarēja Tour de l'Avenir, pierādot sevi kā vienu no talantīgākajiem Kolumbijas jaunajiem sportistiem.

Movistar 
2012. gadā Kintana pārcēlās no Kolumbijas uz Eiropu, lai pievienotos .

2012. gadā viņš guva prestižu uzvaru Critérium du Dauphiné posmā, kad viņš veica pretuzbrukumu pēc tam, kad braucēju izlases grupa, kurā bija arī sacīkšu līderis Bredlijs Viginss, bija noķērusi pēdējo dienas atrāviena braucēju. Viņš saglabāja vadību arī nobraucienā uz Morzinē. 2013. gadā Kintana uzvarēja Basku Zemes tūres posmā ar augstāko kāpumu, uzvaru gūstot sprinta finišā pēc kāpuma Eibarā, divas sekundes pirms sešu braucēju grupas no citiem kopvērtējuma titula pretendentiem. Kintana uzvarēja arī kopvērtējumā pēc otrās vietas pēdējā posmā, kurš bija individuālais brauciens. Posmā uzvarēja Tonijs Martins (), bet Kintana ieguva pietiekami daudz laika, lai apsteigtu  pārstāvi Serhio Enao.

2015. gada sezonas sākumā Kintana uzvarēja Tirreno—Adriatico velobrauciena kopvērtējumā.

2016. gadā uzvarēja daudzdienu sacensību Volta a Catalunya kopvērtējumā, pēc tam arī Tour de Romandie kopvērtējumā, bet septembrī arī Vuelta a España kopvērtējumā.

2017. gadā Kintana otro reizi uzvarēja Tirreno—Adriatico velobrauciena kopvērtējumā. 2017. gada Giro d'Italia uzvarēja vienā no sacensību posmiem un finišēja otrais kopvērtējumā aiz Toma Dimulēna.

Kintana uzvarēja 2019. gada Vuelta a España otrajā posmā.

Arkéa—Samsic 
2019. gada septembrī tika paziņots, ka Kintana — kopā ar brāli Dajeru un citu kolumbieti Vinneru Anakonu — parakstījis triju gadu līgumu ar , kam pievienosies līdz ar nākamās sezonas sākumu.

2022. gada Tour de France pēc ilgāka pārtraukuma uzrādīja augstvērtīgu sniegumu, izcīnot sesto vietu kopvērtējumā un otro vietu atsevišķā posmā, taču augusta vidū saņēma diskvalifikāciju par tramadola lietošanu. Tramadols ir pretsāpju līdzeklis, kura izmantošanu sacensībās aizliegusi Starptautiskā Riteņbraukšanas savienība, taču tas netiek klasificēts kā dopings. 1. oktobrī viņš paziņoja par līguma ar komandu pārtraukšanu.

Personīgā dzīve 
Nairo brālis Dajers Kintana arī ir profesionāls riteņbraucējs un no 2014. līdz 2018. gadam pārstāvēja to pašu komandu — Movistar Team, bet no 2020. līdz 2022. gadam abi atkal bija kopā  komandā.

Atsauces

Ārējās saites 

1990. gadā dzimušie
Kolumbijas riteņbraucēji
Giro d'Italia kopvērtējuma uzvarētāji
Vuelta a España kopvērtējuma uzvarētāji
Tour de France posmu uzvarētāji
Giro d'Italia posmu uzvarētāji
Vuelta a España posmu uzvarētāji
2020. gada vasaras olimpisko spēļu dalībnieki
Denjels Peils

Denjels Peils (; dzimis 1984. gada 15. aprīlī) ir kanādiešu hokejists, kreisās malas uzbrucējs. Pašlaik (2016) pārstāv Zviedrijas hokeja līgas klubu Brynäs IF.

Spēlētāja karjera 
Profesionāļa karjeru Peils sāka 2004.—05. gada sezonā Amerikas hokeja līgas kluba Ročesteras "Americans" sastāvā. 2005.—06. gada sezonā aizvadīja 14 spēles arī NHL kluba Bufalo "Sabres" rindās, komandā gan nostiprinoties vien 2007.—08. gada sezonā. 2009.—10. gada sezonas ievadā Peils tika aizmainīts uz Bostonas "Bruins" vienību, kopā ar kuru 2010.—11. gada sezonā izcīnīja Stenlija kausu. 2012.—13. gada NHL lokauta laikā spēlēja SM līgas klubā Tamperes "Ilves". Pēc 2014.—15. gada sezonas "Bruins" līgumu ar Peilu nepagarināja. Septembrī hokejists uz pārbaudes laiku pievienojās Čikāgas "Blackhawks", taču komandas rindās nenostiprinājās. Sezonas gaitā aizvadīja 12 spēles Ņujorkas "Rangers" sastāvā, lielāko sezonas daļu gan pavadot AHL.

2016. gada maijā noslēdza viena gada līgumu ar Zviedrijas hokeja līgas klubu Brynäs IF.

Kanādas hokeja izlases sastāvā izcīnījis sudraba medaļas 2003. un 2004. gada Pasaules čempionātos junioriem. 2004. gadā viņš pildīja komandas kapteiņa funkcijas.

Ārējās saites 

1984. gadā dzimušie
Kanādas hokejisti
Bufalo "Sabres" spēlētāji
Bostonas "Bruins" spēlētāji
Ņujorkas "Rangers" spēlētāji
Stenlija kausa ieguvēji
NHL drafta pirmās kārtas izvēles
Banduna

Banduna () ir pilsēta Indonēzijā, Rietumjavas provinces administratīvais centrs. 2010. gadā pilsētā dzīvoja 2,39 miljoni iedzīvotāju, un pēc šī rādītāja tā ir trešā lielākā Indonēzijas pilsēta. Savukārt tās aglomerācijā dzīvoja 7,41 miljoni iedzīvotāju. Pēc šī rādītāja tā ir otra lielākā aglomerācija Indonēzijā.

Banduna atrodas Javas salas iekšzemē, aptuveni 140 km uz dienvidaustrumiem no Indonēzijas galvaspilsētas Džakartas. 1810. gadā nīderlandieši tai piešķīra pilsētas statusu. Bandunu ieskauj vulkāniski kalni. Tā ir sundu etniskās grupas kultūras dzīves centrs.

Vidēji gaisa temperatūra visu gadu ir 23–24 °C. Nokrišņu daudzums svārstās no 1000 līdz 3500 mm. Vislietainākais periods, līdzīgi kā citur Indonēzijā, ir no novembra līdz aprīlim.

Indonēzijas pilsētas
Polka šaurums

Polka šaurums (, ) ir jūras šaurums, kas atdala Šrilankas salu no Indostānas pussalas. Savieno Lakšadvīpas jūras Mannāras līci ar Bengālijas līci. Šaurums sekls, nav piemērots kuģošanai. Šauruma rietumos kā dabiska tā robeža ir sēkļu un saliņu virkne Ādama tilts, kas stiepjas no kontinenta krasta līdz salai.

Atsauces 

Indijas okeāns
Jūras šaurumi
Indijas ģeogrāfija
Šrilankas ģeogrāfija
Karīna Kapura

Karīna Kapura (Kareena Kapoor; dzimusi ) ir indiešu aktrise, filmējas Bolivudas filmās.

Viņa ir aktieru Randīra Kapura un Babitas meita, Randīrs Kapurs ir no ievērojamās Kapuru ģimenes, vairāki tās pārstāvji ir bijuši veiksmīgi aktieri, režisori. Kapura ir filmējusies dažāda žanra filmās, saņēmusi sešas Filmfare balvas (hindu kinoindustrijas "Oskars"). Kino debitējusi 2000. gadā ar lomu filmā Refugee. Kopš tā laika ir tēlojusi tādās filmās kā Asoka (2001), Kabhi Khushi Kabhie Gham... (2001), Chameli (2004), Dev (2004), Omkara (2006), Jab We Met (2007), 3 Idiots (2009), kas ir visu laiku ienesīgākā Bolivudas filma.

Ārējās saites 

 
 

1980. gadā dzimušie
Mahārāštrā dzimušie
Indiešu kinoaktieri
Indostāna

Indostāna (, , Hindustān — ‘Indas zeme’) vai Indostānas pussala ir pussala Dienvidāzijā. To apskalo Indijas okeāna Arābijas jūra rietumos, Lakšadvīpas jūra dienvidos un Bengālijas līcis austrumos. Ziemeļu robeža tiek vilkta pa līniju starp Indas un Gangas deltām. Pussalā izvietojusies lielākā daļa Indijas un daļa no Pakistānas un Bangladešas.

Lielāko daļu pussalas aizņem Dekānas plakankalne, rietumu daļā — Rietumgāti ar augstāko virsotni Anaimudi, austrumdaļā — Austrumgāti. Blīvs upju tīkls, lielākās ir Narmada, Godavāri, Krišna.

Nosaukums cēlies no senpersiešu valodas vārda Hindu, kas savukārt atvasināts no Indas upes sanskrita nosaukuma Sindhu. Senpersu valodā cilvēkus, kas dzīvoja aiz Indas upes, apzīmēja Hinduš. Kombinācijā ar avestas piedēkli -stān ("zeme") izveidojās apzīmējums zemei otrpus (no Persijas puses skatoties) Indas upei. Plašāku pielietojumu šis termins ieguva Mogulu impērijas laikā, kad tie šādi sauca savu domīniju ar centru Deli.

Atsauces 

Āzijas ģeogrāfija
Albens Bārklijs

Albens Viljams Bārklijs (; dzimis , miris ) bija amerikāņu jurists un politiķis, pārstāvēja Demokrātisko partiju, bijis 35. ASV viceprezidents.

1905. gadā ticis ievēlēts apgabala advokāta amatā Makrakena apgabalā, Kentuki štatā. Pēc četriem gadiem ticis izvēlēts par apgabala tiesnesi. 1912. gadā Bārklijs tika ievēlēts ASV Pārstāvju palātā. Vietu Pārstāvju palātā saglabāja līdz 1926. gadam, kad iekļuva Senātā, kur desmit gadus no 1937. līdz 1947. gadam bija koalīcijas līderis un divus gadus no 1947. līdz 1949. gadam — opozīcijas līderis. Startēja 1948. gada ASV prezidenta vēlēšanās kā prezidenta amata kandidāta Harija Trumena izvēle viceprezidenta amatam. Viceprezidenta amatā aizvadīja vienu termiņu. Kad Trumens paziņoja par nekandidēšanu uz otru termiņu Bārklijs sāka organizēt savu prezidentālo kampaņu, taču pēc leiboristu līderu atteikšanās no ziedojumiem kampaņai Bārklija lielā vecuma dēļ viņš atsauca savu kandidatūru. 1954. gadā tika atkal ievēlēts Senātā, kur darbojās līdz savai nāvei 1956. gada aprīlī.

Ārējās saites 

 Biogrāfija 

1877. gadā dzimušie
Kentuki dzimušie
1956. gadā mirušie
ASV senatori
ASV viceprezidenti
ASV juristi
Džīns Hekmens

Jūdžīns Elens "Džīns" Hekmens (, dzimis ) ir amerikāņu aktieris un autors.

Kļuvis pazīstams ar lomu 1967. gada filmā "Bonija un Klaids" (Bonnie and Clyde). Vēl ir filmējies tādās filmās kā "Franču sakarnieks" (1971), "Poseidona piedzīvojumi" (The Poseidon Adventure, 1972), "Saruna" (1974), "Supermens" (1978) (kurā attēloja Leksu Lutoru), "Puiši no Indiānas" (Hoosiers, 1986), Mississippi Burning (1987), "Nepiedots" (1992), "Firma" (1993), "Mijkrēslis" (Crimson Tide, 1995), "Ķeriet īso" (1995), "Putnubūris" (1996), "Valsts ienaidnieks" (1998) un "Karaliskie Tenenbaumi" (2001).

Aktieris ticis nominēts piecām Amerikas Kinoakadēmijas balvām, no kurām saņēmis divas — kā labākais aktieris par lomu filmā "Franču sakarnieks" un kā labākais aktieris otrā plāna lomā par lomu filmā  "Nepiedots". Saņēmis arī trīs Zelta globusa balvas un divas BAFTA kino balvas. Par lomu filmā Mississippi Burning ieguvis balvu "Sudraba lācis" Berlīnes starptautiskajā kinofestivālā kā labākais aktieris.

Ārējās saites 

1930. gadā dzimušie
Kalifornijā dzimušie
Amerikāņu kinoaktieri
Kinoakadēmijas balvas ieguvēji aktieri
Zelta globusa balvas ieguvēji
BAFTA kino balvas ieguvēji (cilvēki)
Zunda šaurums

Zunda šaurums () ir jūras šaurums, kas savieno Indijas okeānu ar Javas jūru starp Indonēzijai piederošajām Javas un Sumatras salām. Šaurumā vairākas salas, tajā skaitā Rakatas salas — 1883. gadā eksplodējušā Krakatau vulkāna atliekas. Nosaukums cēlies no sundu tautas, kas apdzīvo šauruma piekrasti.

Atsauces

Ārējās saites 

Indijas okeāns
Jūras šaurumi
Indonēzijas ģeogrāfija
Karimatas šaurums

Karimatas šaurums () ir jūras šaurums, kas savieno Javas jūru ar Natunas jūru un tālāk ar Dienvidķīnas jūru. Izvietojies starp Indonēzijai piederošajām Kalimantānas un Belitunas salām. Šaurumā daudz salu, koraļļu rifu, lielākās ir Karimatas salas, no kurām cēlies šauruma nosaukums.

Atsauces 

Javas jūra
Dienvidķīnas jūra
Jūras šaurumi
Indonēzijas ģeogrāfija
Natunas jūra

Natunas jūra () ir malas jūra Dienvidaustrumāzijā, Starptautiskās Hidrogrāfijas organizācijas dokumentos tiek pieskaitīta Dienvidķīnas jūrai. Izvietojusies starp Malakas pussalu un Sumatras salu rietumos, Kalimantānu austrumos un Anambasas un Natunas salām ziemeļos. Rietumos Malakas šaurums to savieno ar Andamanu jūru, bet Karimatas šaurums dienvidos — ar Javas jūru. Natunas jūras ziemeļdaļā ievērojami naftas un gāzes krājumi. Jūrā daudz salu un koraļļu rifu.

Atsauces

Ārējās saites 
 Government Regulation No. 61 of 1998 on the list of geographical coordinates of the base points of the archipelagic baselines of Indonesia in the Natuna Sea

Klusais okeāns
Jūras
Satrakotais vērsis

"Satrakotais vērsis" () ir 1980. gada amerikāņu biogrāfiskā sporta drāma, kuras režisors ir Mārtins Skorsēze. Filmas sižeta pamatā ir Džeika Lamotas 1970. gadā izdotie memuāri Raging Bull: My Story. Filma ir par vidējā svara bokseri Džeiku Lamotu, itāļu amerikāņu vidējā svara bokseri, kura izturēšanās izjauc attiecības ar sievu un ģimeni. Galvenās lomas filmā atveido Roberts De Niro, Ketija Moriartija, Džo Peši, kā arī Nikolass Kolasanto, Terēza Saldana un Frenks Vinsents.

Sākotnēji filma saņēma dažādu novērtējumu, kā arī kritiku par vardarbīgo filmas saturu, taču mūsdienās tā tiek uzskatīta par vienu no visu laiku labākajām filmām. Amerikas Kinoinstitūts to ierindoja pirmajā vietā 10 izcilāko sporta filmu sarakstā. "Satrakotais vērsis" tika nominēts astoņām Amerikas Kinoakadēmijas balvām, tai skaitā kā labākā filma, tomēr tika iegūtas tikai divas balvas.

Atsauces

Ārējās saites 

1980. gada filmas
ASV filmas
Mārtina Skorsēzes filmas
Bēdīgi slavenie mērgļi

"Bēdīgi slavenie mērgļi" () ir 2009. gada kara filma, kuras scenārists un režisors ir Kventins Tarantīno. Filmā tiek parādīta divu izdomātu Nacistiskās Vācijas vadoņu slepkavība. Galvenās lomas filmā atveido Breds Pits, Kristofs Valcs, Maikls Fasbenders, Eli Rots, Diāna Krīgere, Daniels Brīls, Tils Šveigers un Melānija Lorāna.

Filma guva komerciālus panākumus, gūstot 321 miljonu ASV dolāru lielus ieņēmumus, tādējādi tā tobrīd bija Tarantīno visvairāk nopelnījusī filma. "Bēdīgi slavenie mērgļi" tika nominēti astoņām Amerikas Kinoakadēmijas balvām, tai skaitā kā labākā filma, tomēr saņēma tikai vienu balvu (Kristofs Valcs par labāko otrā plāna lomu).

Atsauces

Ārējās saites 

 

2009. gada filmas
ASV filmas
Vācijas filmas
Kventina Tarantīno filmas
Samaras jūra

Samaras jūra (, ) ir Klusajam okeānam piederīga starpsalu jūra Filipīnu arhipelāgā. To norobežo Lusonas sala ziemeļos, Samaras sala austrumos, Leites sala dienvidos un Masbates sala rietumos. Sanbernardino šaurums ziemeļaustrumos to savieno ar Filipīnu jūru, Tikao un Masbates šaurumi ziemeļrietumos — ar Sibujanas jūru, šaurums dienvidrietumos — ar Visaju jūru un Sanhuaniko šaurums dienvidos — ar Leites līci. Jūrā daudz salu, lielākā no kurām ir Bilirana.

Atsauces 

Klusais okeāns
Jūras
Filipīnu ģeogrāfija
Sibujanas jūra

Sibujanas jūra (, ) ir Klusajam okeānam piederīga starpsalu jūra Filipīnu arhipelāgā. To norobežo Lusonas sala ziemeļos un ziemeļaustrumos, Masbates sala austrumos, Panajas sala dienvidos un Mindoro sala rietumos. Verdes šaurums ziemeļrietumos to savieno ar Dienvidķīnas jūru, Tablasas šaurums dienvidrietumos — ar Sulu jūru, Hintololo šaurums dienvidaustrumos — ar Visaju jūru un Tikao un Masbates šaurumi austrumos — ar Samaras jūru. Jūrā daudz salu, lielākās no kurām ir Marinduke, Tablasa un Sibujana.

Atsauces 

Klusais okeāns
Jūras
Filipīnu ģeogrāfija
Visaju jūra

Visaju jūra (, ) ir Klusajam okeānam piederīga starpsalu jūra Filipīnu arhipelāgā. To norobežo Masbates sala ziemeļos un Visaju salas (Leite — austrumos, Sebu un Negrosa — dienvidos, Panaja — rietumos). Hintololo šaurums ziemeļrietumos to savieno ar Sibujanas jūru, šaurumi austrumos un dienvidaustrumos — ar Samaras un Kamotu jūrām, Paņonas šaurums dienvidrietumos — ar Boholas jūru un Gimarasas šaurums rietumos — ar Sulu jūru. Jūrā daudz salu, lielākā no tām ir Bantaiana.

Atsauces 

Klusais okeāns
Jūras
Filipīnu ģeogrāfija
Kamotu jūra

Kamotu jūra () ir Klusajam okeānam piederīga starpsalu jūra Filipīnu arhipelāgā. Izvietojusies starp Visaju salām: austrumos — Leite, dienvidos — Bohola, rietumos — Sebu. Šaurumi to savieno ar Visaju jūru ziemeļos un Boholas jūru dienvidos. Jūrā daudz salu, lielākās — Kamotu salas.

Atsauces 

Klusais okeāns
Jūras
Filipīnu ģeogrāfija
Austrālija 31—0 Amerikāņu Samoa

Visu laiku lielākā uzvara izlašu futbola spēlēs bija 2002. gada FIFA Pasaules kausa kvalifikācijas spēlē starp Austrāliju un Amerikāņu Samoa. Tā notika , un Austrālija uzvarēja ar 31—0. Iepriekšējais rekords arī piederēja Austrālijas izlasei, kas divas dienas pirms šī mača uzvarēja Tongu ar 22—0. Iepriekšējais rekords pirms šīm divām spēlēm bija Kuveitas uzvara pār Butānu ar 20—0 2000. gada Āzijas kausa kvalifikācijas spēlē. Rekordu pārspēja arī Austrālijas izlases uzbrucējs Ārčijs Tompsons, kurš šajā spēlē guva 13 vārtus. Dāvids Zdirličs šajā mačā guva 8 vārtus, kas ir otrais labākais rezultāts kopš 2. pasaules kara.

Šis mačs izraisīja plašas diskusijas par kvalifikācijas turnīru formātu. Austrālijas izlases treneris un Tompsons uzskatīja, ka būtu jāievieš priekšsacīkšu kārta, lai izvairītos no šādiem nevienlīdzīgiem mačiem, un izteica savu viedokli FIFA. Tā ieviesa priekšsacīkšu kārtu 2006. gada Pasaules kausa Okeānijas zonas kvalifikācijai. Konkurentu nevienlīdzīgais līmenis arī ietekmēja to, ka Austrālija pārcēlās uz Āzijas Futbola konfederāciju.

Atsauces 

Austrālijas futbola izlase
Amerikāņu Samoa futbola izlase
2002. gada FIFA Pasaules kauss
Luisa Leina

Luisa Leina () ir tēls DC Comics radītajos komiksos par supervaroni Supermenu. Tēlu izveidoja amerikāņu rakstnieks Džerijs Sīgels (Jerry Siegel) un Kanādā dzimušais mākslinieks Džo Šusters (Joe Shuster). 1938. gadā viņa parādījās Action Comics pirmajā numurā (1938. gada jūlijs), kā arī vēlāk parādījās radio seriālos, televīzijas programmās, filmās, laikrakstu slejās un datorspēlēs. Viņa ir Supermena lielākā mīlestība, dažādās versijās arī viņa sieva. Tāpat kā Supermena slepenā identitāte Klārks Kents, arī Leina strādā Metropoles laikrakstā Daily Planet.

Leinas tēls tika izveidots, ietekmējoties no daudziem reāliem cilvēkiem. Viņas izskats tika ņemts no modeles (nākamās Sīgela sievas) Džoannas Kārteres. Viņas personība tika ņemta no aktrises Glendas Ferelas attēlotās reportieres 1930. gados — Torčijas Bleinas. Sīgels tēlam piešķīra aktrises Lolas Leinas vārdu, kas arī tēloja Bleinu vienā filmā.

Ārējās saites 
 

Kino tēli
Komiksu tēli
Leina

Leina var būt:
 Leina (pilsēta) — pilsēta Vācijā;
 Daiena Leina — amerikāņu aktrise;
 Nensija Leina — Austrālijas šahiste;
 Līza Leina — ASV šahiste; 
 Luisa Leina — komiksu tēls.

Uzvārdi
Siāmas līcis

Siāmas līcis vai Taizemes līcis ( — Ao Thai,  — Boeung Tonle Siem, , ) ir Dienvidķīnas jūras dienvidaustrumu daļa. Izvietojies starp Malakas pussalu austrumos un Indoķīnas pussalu ziemeļos. Rietumu robeža tiek vilkta no Kamau raga līdz Kelantanas upes grīvai. Līča krastos izvietojušās Taizeme, Kambodža, Vjetnama un Malaizija.

Līcis izveidojies pēc pēdējā ledus laikmeta, applūstot Čavphrajas upes ielejai. Krastos vairāki izteikti līči (Bangkokas līcis ziemeļos, Bāndona līcis rietumos, Kamponsāomas un Žaķzas līči austrumu piekrastē). Līcī vairākas salas.

Atsauces

Ārējās saites 

Klusā okeāna līči
Dienvidķīnas jūra
Taizemes hidrogrāfija
Kambodžas ģeogrāfija
Vjetnamas ģeogrāfija
Malaizijas ģeogrāfija